95 



(VM. 1849), i hvilket han gennemgaar en Del Arter med Nord-, 

 Øst-, Vest- og Sydgrænser her i Landet og endnu nøjere end 

 Hornemann søger at angive Planternes Fordeling. Han opstiller 

 følgende Hoveddele: Halvøen, Fyn, Sjælland, Lolland-Falster 

 og Møen, Bornholm. Det er som hos Hornemann jo især de 

 sjældne Arter, der benyttes til Karakteristiken. 



Sidst har A. S. ØESTED 1871 (ts) behandlet Sagen i sin Af- 

 handling om Egefamilien, hvor der findes et Afsnit (S. 425 — 438) 

 om Danmarks Plantegeografi*). Han støtter sig, foruden paa 

 Hornemann, paa de indtil det nævnte Aar udgivne Afhandlinger 

 og Lokalfloraer (se S. 6B, Fodnoten). Idet han, aabenbart med 

 Schouw som Mønster, lægger Trævæksten til Grund for sin 

 plantegeografiske Inddeling, kommer han til følgende 5 Bælter, 

 der dog gradvis gaa over i hverandre: 1) Det sydlige Bælte, 

 nemlig Sydsjælland og Sydfyn med sydligere liggende Øer; 

 jeg vil benævne dette: det syddanske Skovland. 2) Det vest- 

 lige Skovbælte eller Kristtornens Bælte, som jeg vil kalde 

 det østjydske Skovland. 3) Det vestlige eller skovløse 

 Bælte, som man maaske kan kalde det jydske Hede- og Klit- 

 land. 4) Det nordsjællandskeBælte, omfattende Frederiks- 

 borg Amt og Odsherred, og 5) Det midterste Bælte, om- 

 fattende Midten af Sjælland samt Østsiden og Midten af Fyn. 



I det hele og store er Ørsteds Inddeling jo vistnok ganske 

 træffende, men mange Enkeltheder maa ændres. Dog forekommer 

 det mig, at man enten kunde nøjes med tre „Bælter", idet det 

 5te synes lidet karakteristisk og kan deles mellem det syddanske 

 Skovland og det nordsjællandske, og det sidste kan vel forenes med 

 det østjydske Skovland paa Grund af Nordsjællands store floristiske 

 Ligheder med Jylland; eller ogsaa bør man, hvad der vist er 

 rigtigst, gaa videre end Ørsted og som selvstændige Afsnit ud- 

 skille Bornholm, Jyllands Vestkyst (Klit- og Marsklandet) og 

 lyngdækkede Dele, og maaske ogsaa Jyllands nordligste Amter 

 med Læsø. Nordøst-Fyn (Hindsholm) og Samsø bør maaske 



*) Min Oversigt i Salmonsens Leksikon („Danmark") er væsentlig baseret 

 paa dette; heller ikke synes Mentz's Fremstilling i „Evropa" (udgivet af 

 C. C. Christensen og II. Larsen) at være noget selvstændigt Arbejde. 



